La Policia Local deté a diverses persones per robatoris en vehicles del municipi
2025-07-24

La Policia Local de Burjassot, dirigida pel regidor de Seguretat Ciutadana i Policia Local, Manuel Pérez Menero, s’ha vist obligada a actuar, en les últimes setmanes, davant diferents robatoris a l’interior de vehicles del municipi. L’última de les actuacions va tenir lloc ahir mateix, (12-02-2018) en els voltants del Parc Alban,  quan un home va comunicar que en arribar a la seua furgoneta hi havia dos homes a l’interior del vehicle, registrant els objectes del seu interior.

L’home va telefonar immediatament al 112 que va avisar a la Policia Local de Burjassot, la qual va desplaçar a una patrulla al lloc indicat pel denunciant. Després de ratificar els fets, els agents van detenir als dos homes per delicte de furt en grau de temptativa.

Des de Policia Local es demana màxima precaució als propietaris i propietàries dels vehicles i mai deixar objectes o articles de valor dins dels mateixos, sobretot quan van a passar la nit al carrer.